**משנה מסכת ברכות דף מד עמוד א**

השותה מים לצמאו - מברך שהכל נהיה בדברו; רבי טרפון אומר: בורא נפשות רבות וחסרונן.

**תלמוד בבלי מסכת ברכות דף מד עמוד ב**

והשותה מים לצמאו וכו'. לאפוקי מאי? - אמר רב אידי בר אבין: לאפוקי למאן דחנקתיה אומצא

**שיטה מקובצת מסכת ברכות דף מד עמוד ב**

[גמ'] לאפוקי מאי. פירוש משום דמיא לא שתי אינש אלא לצמאו קא בעי מתניתין אמאי תני לצמאו אלא למאי ישתה אותן. דחנקתיה אומצא. ואמרו בתוספות דדוקא שותה מים בדחנקתו אומצא לא יברך משום שאינו נהנה בשתייתן כלל אבל יין ושאר משקין אפילו שתה אותן כדי לבלוע מה שבפיו כיון שממילא מיהא מיתהני מברך בהו. והביאו ראיה מדאמרינן לעיל בפרקין מהו דתימא כיון דלרפואה מיכוין לא ליבריך קא משמע לן כיון דאית ליה הנאה מיניה בעי ברוכי:

**בית יוסף אורח חיים סימן רד**

השותה מים לצמאו מברך עליו שהכל נהיה בדברו וכו'. בסוף פרק כיצד מברכין (מד.) שנינו השותה מים לצמאו אומר שהכל נהיה בדברו רבי טרפון אומר בורא נפשות. ובגמרא (מה.) איבעיא להו הלכתא מאי ואסיקנא פוק חזי מאי עמא דבר ופירש רש"י שנהגו לברך לפניו שהכל ולבסוף בורא נפשות ודייקינן בגמרא (מד:) השותה מים לצמאו למעוטי מאי אמר רב אידי בר אבין לאפוקי מאן דחנקתיה אומצא:

ומ"ש רבינו שאינו מברך לא לפניו ולא לאחריו ודלא כרב עמרם. כן כתבו שם התוספות (מה. ד"ה דחנקתיה) וה"ר יונה (לב: ד"ה לאפוקי) והמרדכי (סי' קנא) וגם הרא"ש (סי' מג) כתב דקשה לדברי האומר דלאחריו מיהא מברך מה הוצרך לשנות לצמאו למעוטי מאן דחנקתיה אומצא פשיטא אניס הוא אלא ודאי הא אתא למעוטי אפילו מברכה אחרונה:

**שולחן ערוך אורח חיים הלכות ברכת הפירות סימן רד סעיף ז**

השותה מים (מ) לצמאו, מברך שהכל ולאחריו [יב] בנ"ר; אבל אם \* (מא) חנקתיה אומצא, (מב) ושתה מים להעביר האומצא, יח אינו מברך לא לפניו ולא לאחריו.

**משנה ברורה על שולחן ערוך אורח חיים הלכות ברכת הפירות סימן רד סעיף ז**

(מ) לצמאו - נראה [לד] דלאו דוקא לצמאו ממש אלא בסתמא כל שהחיך נהנה מהמים מסתמא הוא צמא קצת וצריך לברכה דאם אינו צמא כלל לא היה החיך נהנה ממנו:

(מא) חנקתיה אומצא - שעמד לו דבר אכילה בגרונו:

(מב) ושתה מים - דוקא מים שאין החיך נהנה מהם כ"א כששותה לצמאו [לה] אבל כששותה שאר משקים או אוכל חתיכת פת שהחיך נהנה מהם אף שאין שותהו ואוכלו עכשיו כ"א להעביר האומצא חייב לברך עליו בתחלה וסוף כדלקמיה בס"ח. כששותה מים בבוקר לרפואה לא יברך [לו] ואם גם לצמאו יברך [סי' ר"י יעב"ץ]:

**ביאור הלכה סימן רד ד"ה \* השותה מים**

השותה מים לצמאו וכו' - אמרינן בגמרא לאפוקי מאי לאפוקי היכא דחנקתיה אומצא ופי' בחידושי הרא"ה על מה שאמר בגמרא לאפוקי מאי פי' דמיא לא שתי אינשי אלא לצמאו ור"ל דמסתמא לא שתי אינשי מיא אלא לצמאו משום דמים אין לו הנאה מהם בלא זה וכמו שמפרש בעצמו שם אבל אם יודע בעצמו שלא שתה לצמאו שאין לו שום הנאה מהשתיה ושותה מפני איזה סיבה כמו שנצייר לקמן גם הוא מודה דאין מברך דדמי למאן דשתי משום דחנקתיה אומצא וכן מורה לשון הרמב"ם בפ"ח מהלכות ברכות הלכה א' שז"ל השותה מים שלא לרוות צמאו אינו טעון ברכה לא לפניו ולא לאחריו והשמיט מה שאמר הגמרא דחנקתיה אומצא משום דסבר דלאו דוקא הוא אלא אורחא דמלתא נקיט דאל"ה למאי שותה וה"ה כל כיוצא בזה. ומצאתי בעזה"י באדרת אליהו שכתב כן בהדיא וז"ל לצמאו פי' דוקא לצמאו אבל שלא לצמאו אין מברך כלל ומה דאמרו דחנקתיה אומצא לאו דוקא אלא כל שלא לצמאו עכ"ל וכ"כ בספר תו"ש בליקוטיו ולפ"ז אם שתה מים רק כדי להצטרף לבהמ"ז [להמ"א דפסק בסימן קצ"ז דמהני לענין צירוף] או שיש לו ספק בברכה אם מחוייב ברכה אחרונה ורוצה לשתות רביעית מים כדי להתחייב בב"א אם יודע בעצמו שאין לו אז שום הנאה מהמים אין חייב עליהם לברך וממילא גם לענין צירוף לא נחשב צירוף כלל. ועיין מה שכתבנו במ"ב דאם החיך נהנה השתיה בכלל לצמאו הוא. ודע עוד דמשמע מדברי הפוסקים [עיין בסידור רב עמרם ובחידושי רשב"א ברכות מ"א ושארי ראשונים] דאם שותה מים לשרות האכילה שבמעיו מקרי זה שותה לצמאו ואף דאנן פסקינן בסימן קע"ד דבתוך הסעודה אין לברך על מים ששותה נ"מ מזה להיכא דשותה אחר בהמ"ז כדי לשרות:

**ספר וזאת הברכה**

השותה מים ונהנה מהם מברך לפניהם שהכל ולאחריהם בורא נפשות. אך אם אינו צמא כלל ושותה מים רק לרפואה או לבלועה תרופה או להעביר עצם בגרונו אינו במרך לא לפניהם ולא לאחריהם (רד:ז, בה"ל ד"ה השותה, רבבות אפרים ח"ו עו). ולכן השותה מים כדי להרבות נוזלים בגוף ואינו צמא כלל וכן השותה מים בערב תענית בכדי שלא יהיה צמא אח"כ אבל כעת אינו צמא כלל, אינו מברך (קיצור הלכות בשם אחד מגדולי הדור כה). ואם הוא צמא ושותה את המים גם לצמאון וגם לרפואה מברך שהכל

**שו"ת מנחת אשר ח"ב**